open-index/open-wikipedia-markdown huggingface dataset:
איתי טל

**איתי טל** (נולד ב-6 ביולי 1984) הוא קולנוען, מפיק, במאי, יוצר, עורך ותסריטאי ישראלי, יוצר הסרט "אלוהי הפסנתר".

## ביוגרפיה

טל נולד וגדל בירושלים ב-1984, התחנך בתיכון ליד האוניברסיטה במגמה ריאלית ושירת ביחידה 8200.

בוגר בית הספר לקולנוע וטלוויזיה ע"ש סטיב טיש באוניברסיטת תל אביב.

ב-2019 עלה לאקרנים בישראל ומחוצה לו סרטו הראשון באורך מלא "אלוהי הפסנתר", בכיכובה של נעמה פרייס.

ב-2025 שיחק בסדרת טלוויזיה "איננה".

## פילמוגרפיה
* אלוהי הפסנתר - 2019, ישראל
* כשניגנת - 2012, ישראל
* בין המספרים - 2011, ישראל
* הצליל הבא - 2007, ישראל

## קישורים חיצוניים

* ראיון בעקבות הבכורה של אלוהי הפסנתר באתר screen daily 
* ראיון מצולם בבכורה ברוטרדם 

קטגוריה:במאים ישראלים
קטגוריה:מפיקים ישראלים
קטגוריה:עורכים ישראלים
קטגוריה:תסריטאים ישראלים
קטגוריה:בוגרי התיכון ליד האוניברסיטה
קטגוריה:בוגרי אוניברסיטת תל אביב: קולנוע וטלוויזיה
קטגוריה:ישראלים שנולדו ב-1984
דוד חיים (סרט, 2009)

**דוד חיים** הוא סרט טלוויזיוני והדי וי די הראשון של חיים אוסדון.

## תקציר העלילה
דוד חיים הוא דוד שמנהל מכולת עם חברו החייזר בובו, שמגיע יומולדת של חיים הוא מתרגש לקראת יום הולדתו, מטפל בבעלי החיים עושה את הסבבי בבי  יוצא לחפש את נחום הארנב פוגש תאומות ובסוף חוגג את יום הולדתו.

## השחקנים והדמויות
*חיים אוסדון - הדוד חיים
*ליאור דטאוקר - בובו
*טל מן - אמא של מעיין
*נוי קרקו - אחות תאומה
*הדר קרקו - אחות תאומה
*עדי ביטי - מעיין

## השירים בסרט
#בוקר טוב לכל הילדים
#בובו
#סבבי בבי בובי בם
#שיר הסופר (לא הופיע בדיסק השירים של הסרט)
#שיר פתיחה (הגרסה הזו לא הופיעה גם בדיסק השירים של הסרט אלא הגרסה המקורית)
#יופי של צלילים
#נחום הארנב
#כל החיות מיוחדות
#אחיות תאומות
#היום יש לי יומולדת

## ראו גם
* דוד חיים 2

## קישורים חיצוניים
*הסרט ביוטיוב

קטגוריה:סרטי 2009
קטגוריה:סרטי טלוויזיה ישראליים
קטגוריה:סרטי ילדים ישראליים
קטגוריה:סרטים מוזיקליים ישראליים
קטגוריה:סרטי קומדיה ישראליים
קטגוריה:סרטים בעברית
קטגוריה:סדרות ערוץ הופ!
קטגוריה:דוד חיים
קטגוריה:קלטות ילדים ישראליות
חפרפרת כיס צפונית

**חפרפרת כיס צפונית** (שם מדעי: *Notoryctes caurinus*) היא מין של חיית כיס מהסוג חפרפרת כיס המצויה בצפון-מזרח אוסטרליה. זהו המין היחיד ששרד בסדרה חפרפרות כיס, לצד המין חפרפרת כיס דרומית (*Notoryctes typhlops*), הגדולה ממנה במעט. הזואולוג הבריטי אולדפילד תומאס תיאר את המין לראשונה ב-1920.
## מאפיינים
חפרפרת זו בעלת דמיון רחוק לחפרפרת או לחפרפז גראנט, אך אינה קרובה אליהם, אלא קשורה לחיות כיס כמו הקנגורו והפוסומים. אורכה מגיע ל-30 סנטימטרים ואורך הזנב שני סנטימטרים בלבד. המשקל הממוצע הוא 30 עד 40 גרם. היא בעלת פרווה זהובה ומשולבים בה פסים צהובים, חוטם וטפרים גדולים ורודים, עירומים משיער ובעלת עיניים גמדיות מאוד.

החפרפרת שוהה בחולות של מדבר החול הגדול, מדבר החול הקטן ומדבר גיבסון בחלקו הצפוני ולעיתים תיראה גם סביב שיחי טריאודיה או חורשות אקליפטוסים נמוכים. היא משתמשת בראשה ובטפריה החזקים כדי להניע את החול ולחפש סימנים של חרקים קטנים כמו נמלים וטרמיטים. עם זאת היא תאכל גם יצורים גדולים יותר כמו נדלים, עכבישים ואף לטאות מדבר קטנות. את הטרף היא אוכלת לרוב מתחת האדמה. לעיתים היא משמשת טרף לנחשים, גואנות, עופות דורסים שונים וגם לדינגו, שועל אדום וחתולים.

לנקבות החפרפרת כיסים לנשיאת צאצאים, המצויים בצידו האחורי של הגוף כך שהם לא מתמלאים בחול, ובהם שתי פטמות מה שמאפשר נשיאת שני צאצאים בלבד בו זמנית.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חפרפרות כיס
קטגוריה:טקסונים שתוארו בידי אולדפילד תומאס
קטגוריה:בעלי חיים שתוארו ב-1920
מסיבה ביער עם סבא טוביה

**מסיבה ביער עם סבא טוביה** הוא סרט טלוויזיוני הדי וי די וקלטת הווידאו הראשונה של סבא טוביה.

הסרט צולם בפארק הקופים.

## תקציר העלילה
סבא טוביה עושה פיקניק עם נכדיו ומספר להם סיפורים בעיבודים של משלי חיות של איזופוס ולה פונטן.

## השחקנים והדמויות
* טוביה צפיר - סבא טוביה / צ'רלי הצרצר / צב / חסידה / מוכר הכובעים / דבורה / רב פקד בולבול / אריה / דוב / איכר
* ארז שפריר - נמי הנמלה / שועל / ינשוף / תרנגול
* מיטל סלקמון - טולי / ארנב / צרעה / עורבנית / אווזה
* יניב אליהו - ג'קי / שועל
* הגר נחום - אווזה / ארנב
* גל ענבי - נכדה / דמויות שונות
* גל שפריר - נכד / דמויות שונות
* להב צברי - נכד
* אריאל ענבי - נכדה / עכבר
*תובל שפיר - עכבר / מלצר

## השירים והסיפורים בסרט
#שיר פתיחה (המבוסס על השיר האמריקני *Uncle Pockets*)
#בואו למסיבה (המבוסס על השיר הבריטי *[[:en:The_Lambeth_Walk|The Lambeth Walk]] / עיבוד וניהול מוסיקלי: *'חגי אלקיים**)''
#[[השועל והחסידה]]
#[[הצרצר והנמלה]]
#מוכר הכובעים
#[[הצב והארנב]]
#[[דוד והצרעה והעכביש|הצרעה והדבורה]]
#[[העורב והשועל|השועל והעורבנית]]
#[[מקהלה עליזה]] (''עיבוד וניהול מוסיקלי: **חגי אלקיים**)''
#[[השועל והענבים]]
#[[האריה והעכבר]]
#נקודת הצחוק - יחד עם שיר הצחוק (המבוסס על השיר האמריקני ''Laugh It Off and Upsy Daisy / עיבוד וניהול מוסיקלי: **חגי אלקיים*')*
#האיכר והאווזה
#מסיבה ביער (המבוסס על השיר הבריטי *The Teddy Bears’ Picnic*)

## ראו גם
* סבא טוביה - סיפורים כיד המלך
* סיפורי התנ"ך עם סבא טוביה
* סיפורה של מדינה עם סבא טוביה

## קישורים חיצוניים
* 
* הסרט באתר יוטיוב

קטגוריה:סרטי 2003
קטגוריה:סרטי טלוויזיה ישראליים
קטגוריה:סרטי ילדים ישראליים
קטגוריה:סרטים מוזיקליים ישראליים
קטגוריה:סרטי קומדיה ישראליים
קטגוריה:סרטים בעברית
קטגוריה:סדרות ערוץ הופ!
קטגוריה:טוביה צפיר
קטגוריה:סבא טוביה
קטגוריה:קלטות ילדים ישראליות
קטגוריה:סרטים ישראליים משנת 2003
אולדסמוביל טורונאדו

**אולדסמוביל טורונאדו** (באנגלית: **Oldsmobile Toronado**) היא מכונית סלון בתצורת קופה מתוצרת חטיבת הרכב **[[אולדסמוביל]]** בקונצרן הרכב האמריקאי **[[ג'נרל מוטורס]]**, אשר יוצרה בין השנים 1965–1992.

## דורות "אולדסמוביל טורונאדו"
* דור ראשון - יוצר בין השנים 1965–1970 (משנת המודל 1966).
* דור שני - יוצר בין השנים 1970–1978 (משנת המודל 1971).
* דור שלישי - יוצר בין השנים 1978–1985 (משנת המודל 1979).
* דור רביעי - יוצר בין השנים 1985–1992 (משנת המודל 1986).

## "אולדסמוביל טורונאדו"
* בארצות הברית דגם "אולדסמוביל טורונאדו" מדורג בקטגוריית "Personal luxury car"  (מכונית סלון מהודרת בתצורת קופה).
* 2 דלתות.
* בדגמי קופה - 5 נוסעים.
* מנוע קדמי.
* מנוע הנעה קדמית.
* מנוע בנזין.

## "אולדסמוביל טורונאדו" דגם "Jetway 707"
בין השנים 1968-1968 יוצרה גרסת לימוזינה מהדגם, בעל 6 גלגלים (ראו תמונות).

נהג שבבעלותו דגם "Jetway 707" סבור כי נבנו 52 יחידות, אבל היסטוריון כלי הרכב Bernie DeWinter סבור כי נבנו 150 יחידות.

כל הדגמים שנבנו התבססו על שלדות "טורונאדו" משנת 1968.

## תמונות

קובץ:OldsmobileToronado-rear.jpg | "אולדסמוביל טורונאדו", דור ראשון
קובץ:1966 Oldsmobile Toronado (28862800095).jpg | "אולדסמוביל טורונאדו", שנת 1966, דור ראשון
קובץ:1978 Oldsmobile Toronado, front 5.19.19.jpg | "אולדסמוביל טורונאדו", שנת 1978, דור שני
קובץ: 1978 Oldsmobile Toronado (27528424080).jpg| "אולדסמוביל טורונאדו", שנת 1978, דור שני, מבט לתא הנהג ולוח מחוונים
קובץ: Toronado convertible-1984.jpg| "אולדסמוביל טורונאדו", שנת 1984, דור שלישי - קבריולה
קובץ: Toronado-1984.jpg| "אולדסמוביל טורונאדו", שנת 1984, דור שלישי - קבריולה
קובץ: 1985 Oldsmobile Toronado Caliente rear (8556976583).jpg| "אולדסמוביל טורונאדו", שנת 1985, דור שלישי
קובץ: Toronado Trofeo.jpg| "אולדסמוביל טורונאדו", דור רביעי
קובץ: 1992 Oldsmobile Toronado.jpg| "אולדסמוביל טורונאדו", שנת 1992, דור רביעי



קובץ:Jetway 707 advert.jpg | "אולדסמוביל טורונאדו" דגם "Jetway 707"
קובץ:Oldsmobile Toronado AQC Jetway 1968 (4).jpg| "אולדסמוביל טורונאדו" דגם "Jetway 707", שנת 1968
קובץ:Oldsmobile Toronado AQC Jetway 1968 (6).jpg| "אולדסמוביל טורונאדו" דגם "Jetway 707", שנת 1968
קובץ:Oldsmobile Toronado AQC Jetway 1968 (2).jpg| "אולדסמוביל טורונאדו" דגם "Jetway 707", שנת 1968
קובץ:Oldsmobile Toronado AQC Jetway 1968 (3).jpg| "אולדסמוביל טורונאדו" דגם "Jetway 707", שנת 1968


## ראו גם
* אולדסמוביל

## קישורים חיצוניים

* 
* "אולדסמוביל טורונאדו", שנת 1966 - תמונות

## הערות שוליים

קטגוריה:דגמי מכוניות שהושקו ב-1965
קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:לימוזינה
קטגוריה:מכוניות אמריקאיות
טורונאדו
קטגוריה:כלי רכב 6 גלגלים ויותר
יחסי סוריה–שווייץ

**יחסי סוריה–שווייץ** הם היחסים הדיפלומטיים הרשמיים שבין **[[סוריה|הרפובליקה הערבית הסורית]]** לבין **[[שווייץ|הקונפדרציה השווייצרית]]**.

## היסטוריה
בעבר, היו קיימים יחסים דיפלומטיים מלאים וחמים בין הרפובליקה הערבית הסורית לבין הקונפדרציה השווייצרית, אך עקב המצב הביטחוני במדינה נאלצה שווייץ להפעיל שורה של סנקציות נגד הממשל הסורי. בין הסנקציות הייתה גם סגירת השגרירות השווייצרית בסוריה, שנסגרה ב-2012. שווייץ פרסמה אזהרת מסע לאזרחיה בה היא ממליצה לא לבקר בסוריה, ולא משנה באילו נסיבות.

היחסים שבין שווייץ לסוריה נוצרו בשלב מוקדם מאוד בהיסטוריה. דרך המשי שעוברת דרך סוריה מחברת את אירופה עם המזרח הקרוב, המזרח התיכון והמזרח הרחוק. ב מוצרי טקסטיל וכימיה יוצאו לסוריה משווייץ ושווייץ מצידה ייבאה מסוריה טקסטיל.

סוחרים שווייצרים התיישבו בעיר חלב, שהייתה באותה התקופה מיקום מרכזי ואסטרטגי בין המזרח למערב. סוריה זכתה בעצמאותה מצרפת בשנת 1941 ושווייץ הכירה בעצמאותה של הרפובליקה החדשה בשנת 1945. החל מ-1946 ועד 1958 יוצגה שווייץ בסוריה באמצעות משרד, לאחר מכן הוא שודרג במעמדו לקונסוליה כללית ששודרגה במעמדה לשגרירות בשנת 1962.

משנת 2007 ועד 2012 שווייץ החזיקה גם קונסוליית כבוד בחלב. ב-2005 פתחה הסוכנות השווייצרית לפיתוח משרד בדמשק שהיה אמון על שיתופי הפעולה האזוריים בכל המזרח התיכון, המשרד הועבר לעמאן, בירת ירדן הסמוכה בשנת 2010. סוריה מצידה מיוצגת בשווייץ באמצעות קונסוליה כללית בעיר ז'נבה והאמינה על שווייץ את שגרירותה בפריז, בירת צרפת הסמוכה. בשנת 2012 נסגרו כל הנציגויות השווייצריות בסוריה עקב המצב הביטחוני הקשה שבה.

שווייץ מקבלת לתוכה פליטים סוריים שנמלטו מהמצב הביטחוני הקשה שבמדינה ומתקצבת את סוכנויות הפליטים של האו"ם (אונר"א למשל) מדי שנה בשנה.

## נציגויות דיפלומטיות
* סוריה אינה מיוצגת בשווייץ בדרג השגרירות. סוריה מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ז'נבה.
* שווייץ אינה מיוצגת בסוריה, הן בדרג השגרירות והן בדרג הקונסולרי.

## קישורים חיצוניים
* Bilateral relations Switzerland–Syria, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
סבא טוביה - סיפורים כיד המלך

**סבא טוביה - סיפורים כיד המלך** הוא סרט טלוויזיוני הדי וי די וקלטת הווידאו השנייה של סבא טוביה.

## תקציר העלילה
סבא טוביה מספר לנכדיו על מלכים מעניינים בסיפורים, שירים וריקודים, זה מכיוון שהם לא רוצים לישון.

## שחקנים ודמויות
* טוביה צפיר – סבא טוביה / המלך של חלם / המלך מידאס / צפרדע / המלך העירום / הסולטאן / המלך שמנדריק / שלמה המלך / קיסר סין / המלך אחשוורוש
* ארז שפריר – זקן / עובד של מלך חלם / גוזמאי / ליצן / משרת של קיסר סין / המן
* הגר נחום – עובדת של המלך של חלם / צפרדע / מראה / אשתו של הסולטן / ושתי
* יניב אליהו – עובד של המלך של חלם / בדאי / חייט
* מיטל סלקמון – צפרדע / אסתר המלכה
* פיני קידרון – סבל / אופה
* יונתן בן גל – עובד של המלך של חלם / שר המלך / מדען / מרדכי היהודי
* מסקי שיברו סיון – מלכת שבא
* אריאל ענבי – ליילה הנסיכה / דבורה
* גל ענבי – נכדה / דמויות שונות
* גל שפריר – נכד / דמויות שונות
* אביב דורה – נכד
* עדי בר לב – נכדה
* תובל שפיר – עובד של המלך שמנדריק / ילד בסין
* שירה צפיר – ילדה בסין

## השירים והסיפורים בסרט
#שיר פתיחה
#המלך של חלם
#המלך מידאס
#הנרקיס מלך הביצה
#בגדי המלך החדשים
#הנסיכה והירח
#המלך שמנדריק
#שלמה המלך ומלכת שבא
#הזמיר וקיסר סין
#המלך אחשוורוש
#מלך העולם
#פינאלה מלכותי

## ראו גם
* מסיבה ביער עם סבא טוביה
* סיפורי התנ"ך עם סבא טוביה
* סיפורה של מדינה עם סבא טוביה

## קישורים חיצוניים
* 

## הערות שוליים

קטגוריה:סרטי 2004
קטגוריה:סרטי טלוויזיה ישראליים
קטגוריה:סרטי ילדים ישראליים
קטגוריה:סרטים מוזיקליים ישראליים
קטגוריה:סרטי קומדיה ישראליים
קטגוריה:סרטים בעברית
קטגוריה:סדרות ערוץ הופ!
קטגוריה:טוביה צפיר
קטגוריה:סבא טוביה
קטגוריה:קלטות ילדים ישראליות
קטגוריה:סרטים ישראליים משנת 2004
דוד חיים 2

**דוד חיים 2** הוא סרט טלוויזיוני והדי וי די השני של דוד חיים.

## תקציר העלילה
דוד חיים מנמנם בתחילת הסרט עד שבובו והילדים מעירים אותו בעזרת פרחים, כשהילדים רוצים לאכול גלידה דוד חיים מסרב כי גלידה היא לא ארוחת בוקר, אז הוא מציע לילדים לשחק עד ישבו על הפתעה.

השניים חושבים על הפתעה ומוצאים שיכינו סרט פירות, עד שהשניים חושבים מי יעשה סלט פירות מופיע שפי שף שעוזר להם להכין את ההפתעה, שסלט הפירות מוכן והילדים אוכלים עם בובו ודוד חיים נמרחה קצת על פרצופו של חיים אף על פי שהוא מנקה אותה.

כשהילדים רוצים ידיים בובו ודוד חיים מנסים למצוא משחק וכשהתפוז מדבר אל דוד חיים ובובו הוא אומר להם שיש אוצר ושיסתכלו במפה של השכונה כדי למצוא את האוצר, אז הם מבחינים במפת השולחן ורואים שזו מפה של השכונה.

כשדוד חיים וחבריו הולכים מנסים שני שובבים בשם פנצ'ר ופופיק לקחת את האוצר לעצמם כאשר עשו דברים רעים ועבדו על דוד חיים ובובו. הם מסיימים את הטיול בגן המשחקים. לאחר שדוד חיים מציל את פופיק מהסולם בגן הוא לוחש להם סוד כדי שיהיו טובים.

בסוף דוד חיים וחבריו מגלים כי התפוז אמר להם שהאוצר הוא משחק.

בסוף הסרט פנצ'ר ופופיק מביאים לכולם גלידה.

## השחקנים והדמויות
*חיים אוסדון - דוד חיים
*ליאור דטאוקר - בובו / בת הים הקטנה
*ליאור פאוקר - פנצ'ר
*דרור טייכנר - פופיק
*יובל שם-טוב - יובל המבולבל
*אסף אשתר - שפי שף / תפוז / תמרור / עץ
*מוטי רז - רוכב אופניים
*נוי קרקו - ילדה
*הדר קרקו - ילדה

## השירים בסרט
#אני דוד חיים
#סלט פירות
#זהירות זה כל הסוד
#כמה טוב בים
#מאושר בפיקניק
#דומה לעצמי
#גן השעשועים
#פשוט אוצר

## ראו גם
*דוד חיים

## קישורים חיצוניים
*במיזם אישים לעריכת צוות ההפקה
*הסרט ביוטיוב

קטגוריה:סרטי 2010
קטגוריה:סרטי טלוויזיה ישראליים
קטגוריה:סרטי ילדים ישראליים
קטגוריה:סרטים מוזיקליים ישראליים
קטגוריה:סרטי קומדיה ישראליים
קטגוריה:סרטים בעברית
קטגוריה:סדרות ערוץ הופ!
קטגוריה:דוד חיים
קטגוריה:קלטות ילדים ישראליות
חפרפרת כיס דרומית

**חפרפרת כיס דרומית** (שם מדעי: *Notoryctes typhlops*) היא מין של חיית כיס מהסוג חפרפרת כיס המצויה במרכזה ודרומה של אוסטרליה, באזור המדבר. זהו המין היחיד ששרד בסדרה חפרפרות כיס, לצד המין חפרפרת כיס צפונית (*Notoryctes caurinus*), מצפון-מזרח אוסטרליה.

חפרפרת זו קטנה מאוד, באורך 121 עד 159 מילימטרים ועם זנב קצר באורך 21 עד 26 מילימטרים. היא שוקלת 40 עד 70 גרם. צבעה זהוב, מוסווה על רקע החול המדברי. היא מזכירה במראה שלה חפרפרת או חפרפז גראנט, אך אינה קרובה להם אלא דומה כתוצאה מאבולוציה מתכנסת. חפרפרת הכיס ניזונה מחרקים, ובעיקר מזחלי חיפושיות ופרפרים, אך היא יכולה לטרוף גם יצורים גדולים יותר, לרבות נדלים ואף לטאות מדבר קטנות.

לנקבות החפרפרת כיסים לנשיאת צאצאים, המצויים בצידו האחורי של הגוף כך שהם לא מתמלאים בחול, ובהם שתי פטמות מה שמאפשר נשיאת שני צאצאים בלבד בו זמנית. הרגליים קצרות כשברגל הקדמית שני טפרים גדולים ושטוחים המצויים באצבע השלישית והרביעית, ואלו משמשים לחפירה קדימה. ברגל האחורית שלושה טופרים קטנים המשמשים לדחיפת אדמה לאחור במהלך החפירה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חפרפרות כיס
סיפורי התנ"ך עם סבא טוביה

**סיפורי התנ"ך עם סבא טוביה** הוא סרט טלוויזיוני ה-DVD וקלטת הווידאו השלישית של סבא טוביה.

## תקציר העלילה
סבא טוביה הולך עם נכדיו לספריה ומספר להם שירים וסיפורים על התנ"ך.

## השחקנים והדמויות
* טוביה צפיר – סבא טוביה / ספרנית / נוח / אברהם אבינו / משה רבינו / יצחק / הנחש / פרעה / מלך בבל / גולית הפלישתי / דמויות שונות
*ארז שפריר – אדם / יעקב / עובד של מלך בבל / מלאך אלוהים / מצרי / שם
* הגר נחום – חוה / יוכבד / רבקה / מצרית
* יניב אליהו – לבן / מלאך אלוהים / עשו / חם / עובד של מלך בבל / מצרי
* מיטל סלקמון – רחל / בת פרעה / אשתו של נוח
* חן דנון זקס – שרה / לאה
* גל ענבי – נכדה / דמויות שונות
* גל שפריר – נכד / דמויות שונות
* אביב דורה – נכד
* דניאל לוי – נכדה
* איתי ג'רופי – דוד

## השירים והסיפורים בסרט
# שיר פתיחה
# הנחש מגן עדן
# מה אכלו בימי התנ"ך?
# תיבת נח
# מגדל בבל
# כיצד גרו בימי התנ"ך?
# איך נסעו בימי התנ"ך?
# באוהל אברהם
# 
# ויאהב יעקב את רחל
# מה עשו ילדים בימי התנ"ך?
# דוד וגוליית
# משה בתיבה
# עשר המכות
# נעשה ונשמע

## ראו גם
* מסיבה ביער עם סבא טוביה
* סבא טוביה - סיפורים כיד המלך
* סיפורה של מדינה עם סבא טוביה

## קישורים חיצוניים
*'''סיפורי התנ"ך עם סבא טוביה''' במיזם "אישים" לתיעוד היצירה הישראלית

## הערות שוליים

קטגוריה:סרטי 2005
קטגוריה:סרטי טלוויזיה ישראליים

קטגוריה:סרטי ילדים ישראליים
קטגוריה:סרטים מוזיקליים ישראליים
קטגוריה:סרטי קומדיה ישראליים
קטגוריה:סרטים בעברית
קטגוריה:סדרות ערוץ הופ!
קטגוריה:טוביה צפיר
קטגוריה:סבא טוביה
קטגוריה:קלטות ילדים ישראליות
קטגוריה:סרטים ישראליים משנת 2005
סיפורה של מדינה עם סבא טוביה

**סיפורה של מדינה סבא טוביה** הוא סרט טלוויזיוני והדי וי די הרביעי של סבא טוביה.

## תקציר העלילה
סבא טוביה נוסע בזמן עם נכדיו בטרקטור הקסמים המעופף שלו בשירים וסיפורים על הקמת מדינת ישראל ותולדתה.

## השחקנים והדמויות
* טוביה צפיר – בנימין זאב הרצל / בן-גוריון / יצחק רבין / הנס החלוץ
*ארז שפריר – בנו של בן-גוריון
* יניב אליהו – דמויות שונות
* מיטל סלקמון – דמויות שונות
* חן דנון זקס – דמויות שונות
* ויקטוריה שוורץ – דמויות שונות
* גל ענבי – נכדה / דמויות שונות
* גל שפריר – נכד / דמויות שונות
* אביב דורה – נכד
* חני בר – נכדה

## השירים והסיפורים בסרט
#שיר פתיחה
#הרצל
#הורה חלוצות
#הברון רוטשילד
#אליעזר בן יהודה
#חומה ומגדל
#המעפילים
#הנס החלוץ
#המגן העברי
#מעברה
#בן-גוריון
#עלו על הטרקטור

## ראו גם
* מסיבה ביער עם סבא טוביה
* סבא טוביה - סיפורים כיד המלך
* סיפורי התנ"ך עם סבא טוביה

## קישורים חיצוניים
*במיזם אישים לעריכת צוות ההפקה

קטגוריה:סרטי טלוויזיה ישראליים
קטגוריה:סרטי ילדים ישראליים
קטגוריה:סרטים מוזיקליים ישראליים
קטגוריה:סרטי קומדיה ישראליים
קטגוריה:סרטים בעברית
קטגוריה:סדרות ערוץ הופ!
קטגוריה:טוביה צפיר
קטגוריה:סבא טוביה
קטגוריה:סרטים ישראליים משנת 2006
קטגוריה:קלטות ילדים ישראליות
חאן סאהיב

ממוזער|שמאל|תעודת חאן סאהיב
ממוזער|שמאל|תואר חאן סאהיב של קולונל חאן מוחמד חאן
**חאן סאהיב** הוא תואר כבוד שניתן על ידי שלטון הראג' הבריטי עד לשנת 1947.

התואר הוא הרכבה של התארים חאן ("מנהיג") וסאהיב ("מאסטר"), והוא יועד לנתינה ליהודים, מוסלמים ומאמיני זרתוסטרא בלבד. התואר היה דרגה אחת מעל התואר "חאן" ודרגה אחת מתחת לתואר חאן בהאדור.

## סקירה
התואר הוענק יחד עם מדליה ותעודה מטעם הממשלה הבריטית על ידי המושל הכללי של הודו, ומקבל התואר היה רשאי להשתמש בו ולומר אותו קודם אמירת שמו.

התואר "חאן סאהיב" הוענק במקור על ידי האימפריה המוגולית למוסלמים נותני שירות ציבורי, והוא אומץ על ידי האימפריה הבריטית לאותה מטרה. ההודים זכו בתואר "ראי סאהיב", אבל מכיוון שלא היו תארים נפרדים ליהודים ולמאמיני זרתוסטרא, הוענק להם התואר המוסלמי "חאן סאהיב".

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:הממלכה המאוחדת: אותות ועיטורים אזרחיים
קטגוריה:מדליות
הרשלה (סרט)

**הרשלה** הוא סרט מוזיקלי סאטירי ישראלי משנת 1977 בבימויו של יואל זילברג, עם מייק בורשטיין בתפקיד הראשי.

התסריט נכתב על ידי יואל זילברג ודוד גורפינקל (צלם ראשי) והמוזיקה הולחנה על ידי דובי זלצר. את המילים לשירים כתב דן אלמגור.

העלילה היא על התנגשויות של מוצא ותרבויות, אשכנזים מול יוצאי המזרח. בתחילה יש מריבות אבל בסוף כולם מתאחדים.

## תקציר העלילה
הרשלה קנאק (מייק בורשטיין) הוא מוזיקאי צעיר, נגן קלרינט שמגיע לישראל מברית המועצות בתקווה גדולה לייסד בה תזמורת. הרשלה הוא נינו של הבדחן הידוע הרשל'ה אוסטרופולר והוא מדמיין את ישראל כמקום שבו כל היהודים אוהבים ומכבדים זה את זה ללא הפליה.

הוא מתקבל באדישות על ידי הפקיד יהודה וייספיש (מוסקו אלקלעי) אבל כשמתברר לו שהרשלה הוא קרוב של מנכ"ל עיריית תל אביב, אליעזר קנאק (שמואל רודנסקי) מיד משתנה התנהגותו והוא מסדר להרשלה דירה בבניין מגורים חדש בשכונה בדרום תל אביב המשקיף על שכונת צריפים בה גרים עולים מארצות ערב.

הרשלה הוא נטע זר בשכונה ונגינתו בקלרינט מוציאה עליו את חמתו של חממה (אריה אליאס), מובטל שמעסיק עצמו כל הזמן במשחק שש בש עם מוכר הגרעינים חיימיקו (אלברט כהן) ובמריבות עם אשתו ברכה (רבקה גור). הוא לא מסוגל לשמוע את נגינתו של הרשלה, זורק אבן לעבר דירתו, מנפץ את השמשה ואחר כך מכחיש כל קשר לכך.

לחממה יש בן צעיר בשם עזרא (רונן ספיר) שהרשלה מנסה ללמד אותו נגינה בקלרינט, ובת בוגרת, יפה (אסתי כץ גרנות) שמופיעה בלהקת סדנה מקומית של רקדנים וזמרים בני השכונה בהדרכת הבמאית רות (מנדי רייס-דייוויס), עולה חדשה מבריטניה. אלברט (אשר צרפתי) הוא חבר של יפה, טיפוס אלים שמתנגד שיפה תמשיך להתאמן בסדנה ומתעמת כל הזמן עם רות. כאשר הרשלה מזמין את חממה לשמוע את נגינתו של עזרא, הוא מתרכך והופך לידידו.

הרשלה נפגש עם אליעזר קנאק מנכ"ל העירייה ומבקש שיעזור לו במימון קניית כלים לתזמורת השכונה וקנאק דוחה אותו. הרשלה מגייס את כל אנשי השכונה להפגנה מול בניין העירייה והם שרים "עם אחד בלב אחד". קנאק מזמין משטרה והם נעצרים ביחד עם אלברט שמתפייס עם הרשלה בחדר המעצר. קנאק מאשר לבסוף את התקציב להקמת תזמורת השכונה.

לבסוף נערך קונצרט של תזמורת השכונה בבית הבימה שבסופו הם צועדים ברחובות נווה צדק.

## שחקנים

## אזכורים בתרבות
* בסדרת הטלוויזיה "היהודים באים" הייתה סצנה פארודית על דמותו של הרשלה שאותו גילם יניב ביטון.

## קישורים חיצוניים

* 

## הערות שוליים

קטגוריה:סרטי 1977
קטגוריה:סרטי יואל זילברג
קטגוריה:סרטים בעברית
קטגוריה:סרטים מוזיקליים ישראליים
קטגוריה:סרטים ישראליים משנת 1977
קטגוריה:דן אלמגור
נתן נטע סג"ל לנדא

רבי **נתן נטע סג"ל לנדא** (תר"א, 1841 - תרס"ז, 1906) (מכונה: רבי נטע'לה אושפיצינר) היה ראב"ד אושפיצין בפולין. מחבר שו"ת "כנף רננה" וספר "רנן לבוקר" על מסכת תמיד.

## ביוגרפיה

נולד בעיר בריגל, לרבי משה דוד לנדא, מצאצאי המהר"ל מפראג, שכיהן כרב בעיר צאנז. אחיו של רבי משה דוד, רבי נתן נטע סג"ל לנדא, היה רבה הקודם של אושפיצין.

בצעירותו למד עם אחיו רבי יהושע יחזקאל פייבל סג"ל לנדא, לימים רב בעיר דוקלא שבגליציה. כן למד אצל רבי שמואל אהרון רובין אב"ד קורטשין.

רבי נתן נטע היה מתלמידיו של האדמו"ר ה"דברי חיים" מצאנז, שנתן לו היתר הוראה, ובהמשך אף מינה אותו לדיין בעיר בארדיוב, כשהוא בשנות העשרים לחייו. בהמשך התמנה לראש אב בית דין בעיר אושפיצין, שבה שימש כרב לפניו דודו רבי נתן נטע סג"ל לנדא.

לאחר פטירת ה"דברי חיים", נסע לבנו רבי דוד מקשאנוב שכיבדו מאוד. רבי דוד הציע לו שיקרא את שם ספרו "כנף רננה" - 'רננה' ראשי תיבות: רבי נתן נטע הלוי. ספרו קיבל הסכמות של גדולי דורו: רבי שמעון סופר מקראקא, רבי דוד מקשאנוב, רבי שלמה הלברשטאם, רבי שמחה בונם סופר בעל "שבט סופר", רבי יצחק שמלקיס בעל "בית יצחק", רבי יקותיאל יהודה טייטלבוים בעל "ייטב לב", רבי מנחם מנדל פנט מדעש ורבי אברהם יהודה שוורץ בעל "קול אריה".

כשהוציא רבי מאיר אריק את ספרו "מנחת קנאות" על מסכת סוטה, שלח את ספרו כתשורה לרבי נתן נטע. אף על פי שרבי מאיר אריק היה צעיר ממנו, רבי נתן נטע עיטר את הספר בהגהותיו, ערך אותן בקונטרס בשם "מחול הכרם" וסיפחו לספרו "כרם נטע" שהוציא בשנת תרנ"ה.

רבי נתן נטע הסמיך כמה מגדולי הרבנים בדורו, ובהם את רבי אליעזר דוד גרינוולד, בעל "קרן לדוד". הרב שמעון סופר החשיבו מאוד ומינהו כבורר בדין תורה קשה. בהסכמה לספרו הוא כותב עליו: "המאור הגדול לממשלת התורה". ניהל חליפת מכתבים תורנית עם בעל ה"ייטב לב". גדולי המחברים בדורו הביאו בספריהם מדבריו, ובהם ה"שדי חמד", רבי שלום מרדכי שבדרון מבערזאן והמהרש"ג. בעל ה"שואל ומשיב" מביא בספרו מכתב ששלח אליו רי נתן נטע מבארדיוב בשנת תרכ"ב, בהיותו בן עשרים ואחת.

נפטר בי"ג טבת תרס"ז באושפיצין. בנו רבי אליעזר לנדא מילא את מקומו כראב"ד, לצד רב העיר רבי אליהו בומבך. לפני כן שימש רבי אליעזר לנדא אב"ד העיר קענט. לאחר פטירת רבי אליעזר לנדא, בשנת תרצ"ה, מילא את מקומו בנו רבי נתן נטע, עד למלחמת העולם השנייה.

## ספריו
* שו"ת **כנף רננה** - על ארבעת חלקי שולחן ערוך
* שו"ת **מין כנף** - השמטות על אורח חיים ויורה דעה
* **עורה שחר** - כללי הש"ס
* **כמו השחר** - כללי הש"ס
* **לבנון נטע** - הלכות נידה ומקוואות
* **כרם נטע** - על מסכת סוטה
* **רנן לבוקר** - על מסכת תמיד ופרק יש נוחלין
הגהותיו על הש"ס שולבו במהדורת עוז והדר הנפוצה.
## קישורים חיצוניים

* קטעים מתולדות המחבר זצ"ל, הקדמה לספרו "כנף רננה"
* 
* 
* 
* 
* 
* 

* 

קטגוריה:רבנים פולנים
קטגוריה:מחברי ספרי שו"ת
קטגוריה:פרשני התלמוד
קטגוריה:רבנים חסידים
קטגוריה:חסידי צאנז
More (פקודה)

**more** היא פקודה במערכת הפעלה דמוית יוניקס המאפשרת הצגת תוכן של מסמכים ארוכים באמצעות גלילה קדימה.

כדי לעבור בין שורות הקובץ יש להשתמש במקש הרווח במקלדת ועל האות q כדי לסגור אותו.

למעבר מהיר על בין שורות הקובץ יש ללחוץ על צירוף המקשים Ctrl + d.

## שימוש
השימוש הסטנדרטי בפקודת `more`, בסביבת יוניקס, יתבצע כדלקמן:
```bash
$ more numbers.txt
1
2
3
4
--More--(3%)
```

קריאת פלט של הרבה שורות
```bash
for i in {1..100}
do
    echo ${i}
done | more
```


## קישורים חיצוניים

* רשימת פקודות יוניקס 

קטגוריה:פקודות מחשב
קטגוריה:פקודות יוניקס
אייר פורס 2

**אייר פורס 2** (באנגלית: **Air Force Two**) הוא אות הקריאה המשמש את מטוסי חיל האוויר של ארצות הברית בזמן שהם נושאים את סגן נשיא ארצות הברית, אך לא את הנשיא. על פי רוב אות הקריאה משויך למטוס מדגם בואינג C-32 , גרסה של מטוס הבואינג 757 שפותחה עבור חיל האוויר של ארצות הברית לצורך הטסת אח"מים, אולם האות משמש לפי הצורך גם מטוסים אחרים מכנף תובלה 89 של חיל האוויר של ארצות הברית, כגון קליפר בואינג C-40, C-20B, C-37A ו-C-37B VC-25A. בנוסף המטוס המשמש לרוב את הנשיא כאייר פורס 1, משמש לעיתים גם סגן הנשיא כאייר פורס 2.

מטוס זה נוהג לשמש גם את מזכיר המדינה בטיסות בינלאומיות.

## גלריה

קובץ:Secretary Pompeo Reads Aboard His Plan on His First Trip (41745626192).jpg
קובץ:Secretary Pompeo Reads Aboard His Plan on His First Trip (26918994107).jpg
קובץ:Kamala Harris 2024 - 59.jpg
קובץ:V20221109LJ-0151 (53890741537).jpg
קובץ:Secretary Blinken Prepares to Depart Joint Base Andrews on his First Trip as Secretary of State - 51038379327.jpg
קובץ:Secretary Blinken Prepares to Depart Joint Base Andrews on his First Trip as Secretary of State - 51038279141.jpg
קובץ:Secretary Blinken Prepares to Depart Joint Base Andrews for his First Trip as Secretary of State (51038283246).jpg


## ראו גם
* מטוס ראש הממשלה
* אייר פורס 1
* המטוס הנשיאותי של רוסיה
* מארין 1

## קישורים חיצוניים

## הערות שוליים

קטגוריה:סגנות נשיאות ארצות הברית
קטגוריה:חיל האוויר של ארצות הברית
קטגוריה:כלי טיס אמריקאיים
קטגוריה:מטוסים נשיאותיים
אולדסמוביל אורורה

**אולדסמוביל אורורה** (באנגלית: **Oldsmobile Aurora**) היא מכונית סלון מתוצרת חטיבת הרכב **[[אולדסמוביל]]** בקונצרן הרכב האמריקאי **[[ג'נרל מוטורס]]**, אשר יוצרה בין ינואר 1994 למרץ 2003 בארצות הברית.

## דורות
* דור ראשון - יוצר מינואר 1994 – יוני 1999, יוצרו 136,289 יחידות.
* דור שני - יוצר מנובמבר 1999 – מרץ 2003, יוצרו 71,722 יחידות.

## "אולדסמוביל אורורה"

* יוצרו 205,722 יחידות.
* 4 דלתות - סדאן.
* 5 נוסעים.
* מנוע קדמי - רוחבי.
* סוג הנעה: הנעה קדמית.
* מנוע בנזין.
* מנוע קירור מים.
* קיבולת מכל דלק - 70.1 ליטר.
* בשנת 1995 דגם "אולדסמוביל אורורה" עלה לשלב הגמר בתחרות מכונית השנה בצפון אמריקה בדירוג "רכב השנה".

## תמונות

קובץ:1995-1999 Oldsmobile Aurora.jpg | "אולדסמוביל אורורה", דור ראשון
קובץ:OLDSMOBILE-Aurora.jpg | "אולדסמוביל אורורה", דור ראשון 
קובץ: Oldsmobile Aurora 1998.jpg|"אולדסמוביל אורורה", שנת 1998, דור ראשון
קובץ: OLDs-Aurora.jpg| "אולדסמוביל אורורה", דור ראשון
קובץ:Oldsmobile-Aurora.jpg | "אולדסמוביל אורורה", דור שני
קובץ:2001 Oldsmobile Aurora 12.1.17.jpg | "אולדסמוביל אורורה", שנת 2001, דור שני
קובץ:2003 Oldsmobile Aurora.jpg | "אולדסמוביל אורורה",  שנת 2003, דור שני


## ראו גם
* אולדסמוביל
* אולדסמוביל 442

## קישורים חיצוניים

## הערות שוליים

קטגוריה:דגמי מכוניות שהושקו ב-1994
קטגוריה:מכוניות סלון
קטגוריה:מכוניות אמריקאיות
אורורה
השלישייה האדומה

**השלישייה האדומה** (בגרמנית: **Rote Drei**) הייתה החלק השווייצרי של התזמורת האדומה (טרפר). היא הוקמה ותוחזקה על ידי המינהל הראשי של המטה הכללי הרוסי. ונוהלה בשווייץ בהצלחה רבה על ידי שאנדור ראדו ההונגרי-יהודי.

## שם, היסטוריה ופעילות
המונחים "השלישייה האדומה" ו"התזמורת האדומה" הומצאו על ידי המשרד הראשי לביטחון הרייך (Reichssicherheitshauptamt בראשי תיבות RSHA), זרוע הריגול הנגדי של האס אס. השלישייה האדומה, כחלק מהותי מהתזמורת האדומה הייתה מחוץ להישג ידם של כוחות הביטחון הגרמניים בגרמניה, גם לאלה שהיו בשווייץ. בראש השלישייה האדומה עמד שאנדור (אלכסנדר) ראדו (שם קוד: DORA), קומוניסט וגאוגרף הונגרי-יהודי. השלישייה האדומה נוסדה בשנת 1936, אז הגיע ראדו לז'נבה. באפריל 1942 שונה הארגון עם ראדו כמנהיג הקבוצה, והיו בו גם שלושה מנהיגי תת-קבוצות: רחל דיבנדורפר היהודייה-פולנייה (שם קוד: SISSY), ז'ורז' בלין עיתונאי צרפתי של הלה מונד (שם קוד: LONG) והעיתונאי השווייצרי אוטו פינטר (שם קוד: PAKBO).

לאחר כליאתו של ליאופולד טרפר (שם קוד: GRAND CHEF) בידי הגסטפו בשנת 1942, הקבוצה של **ראדו** הפכה לחלק היעיל ביותר ברשת הריגול של התזמורת האדומה. ראדו אסף מידע שימושי בשווייץ והיו לו כמה קשרים גם בגרמניה. ייתכן והכי חשוב היה לפעילות הקבוצה שראדו היה בקשר גם עם רשת הריגול של לוסי, שהייתה בעלת קשרים בעלי ערך רב בתוך גרמניה, והייתה קשורה לסוכנויות הביון הבריטיות. יש השערה שרשת הריגול של לוסי שימשה על ידי המודיעין הבריטי צינור להעברת מידע אולטרה למודיעין הסובייטי מבלי לחשוף את פעולת שבירת הקוד הגרמני על ידי הבריטים, שהיה בעצם מקור המידע, אך רוב ההיסטוריונים אינם מסכימים עם התאוריה הזו.

## מידע נוסף

## קישורים חיצוניים

* Plötzensee Memorial Centre 
* 
* 

## הערות שוליים

קטגוריה:מרגלים שפעלו נגד גרמניה הנאצית
קטגוריה:מחתרות במלחמת העולם השנייה
קטגוריה:מרגלים למען ברית המועצות
קטגוריה:מתנגדים גרמנים למשטר הנאצי
קטגוריה:ביון במלחמת העולם השנייה
משה גור

**משה (צ'יקו) גור** (נולד ב-24 באוקטובר 1937) הוא איש ציבור, חבר הוועד המנהל של המועצה לשימור אתרי מורשת בישראל, וכדורסלן עבר. לשעבר מנכ"ל קרן היסוד - המגבית המאוחדת לישראל, מזכיר הוועדה לחגיגות יום העצמאות של ישראל והוועדה לחגיגות שנת ה-20 למדינת ישראל.

## ביוגרפיה
נולד ברחובות (1937). התחנך ולמד בירושלים בבית הספר היסודי בית חינוך על שם חיים ארלוזורוב והתיכון ליד האוניברסיטה. היה חבר בקיבוץ יזרעאל. למד גאוגרפיה והיסטוריה של המזרח התיכון באוניברסיטה העברית בירושלים בשנים 1962–1966.

גור היה שחקן בליגה לכדורסל בהפועל ירושלים בשנים 1959 עד 1966.

בין השנים 1967 עד 1970 היה מזכיר הוועדה לחגיגות יום העצמאות של ישראל והוועדה לחגיגות שנת ה-20 למדינת ישראל. בין השנים 1970 עד 1974 היה סגן מנהל מחוז ירושלים במשרד הקליטה. היה שליח קרן היסוד - המגבית המאוחדת לישראל ללונדון בשנים 1974–1979. עם שובו עבר מספר תפקידים בקרן היסוד והתמנה כמנכ"ל הקרן בשנת 1991. הוא כיהן בתפקיד עד שנת 1997.

עם יציאתו לגמלאות הפך לפעיל בארגון המועצה לשימור אתרי מורשת בישראל, נבחר להיות חבר הוועד המנהל של המועצה ויו"ר ועדת הסיורים שלה.

## חייו האישיים
משה (צ'יקו) גור נשוי ואב לבן ובת.

## קישורים חיצוניים
* כרטיס שחקן

## הערות שוליים

קטגוריה:כדורסלני הפועל ירושלים
קטגוריה:דירקטורים ישראלים
קטגוריה:בוגרי בית חינוך ע"ש ארלוזורוב (ירושלים)
קטגוריה:בוגרי התיכון ליד האוניברסיטה
קטגוריה:יזרעאל (קיבוץ): אישים
קטגוריה:כדורסלנים ישראלים
קטגוריה:חברי המועצה לשימור אתרי מורשת בישראל
קטגוריה:ירושלים: כדורסלנים
קטגוריה:ישראלים שנולדו ב-1937
אנגוס אדום

ממוזער|פרת אנגוס אדומה עם עגל
**האנגוס האדום** הוא זן של בקר הבית בצבע חום-אדמדם, מאוכלוסיית הבקר של בלאק אנגוס. בקר האנגוס האדום רשום בנפרד מבקר האנגוס השחור באוסטרליה, קנדה וארצות הברית. משמש בעיקר כבקר לבשר.

## היסטוריה
מוצאו של האנגוס בסקוטלנד, על פי רוב צבעו של בקר האנגוס הוא שחור, אך כבר נמצאו בעבר פריטים אדומים; ייתכן שזו תוצאה של הכלאה של הבקר הסקוטי הקטן עם מלאי הלונגהורן האנגלי הגדול יותר, במאה ה-18. בשנת 1945 בערך נוצרו כמה עדרים המורכבים רק מהבקר האדום, ובשנת 1954 הוקמה אגודה למגדלים – "איגוד האנגוס האדום של אמריקה" .

בשנת 2013 יובא הזן לישראל.

## שימושים
האנגוס האדום הוא גזע בקר, והוא מגודל לאכילה. ניסויים השוואתיים לא זיהו שום הבדל מסחרי משמעותי בינו לבין השחור, מלבד הצבע.

## שימוש לפרה אדומה

ביהדות ישנה מצוות שחיטת פרה אדומה והזאת דמה על הטמאים לצורך היטהרות. בימי בית המקדש נשחטו תשע פרות אדומות.

בשנות האלפיים, נעשים ניסיונות לחדש את המצווה, מכון המקדש ניסה לגדל באמצעות ברירה מלאכותית את הפרה האדומה המושלמת מתוך עדר של 500 פרות אנגוס אדומות שייבא לשם כך מנברסקה לעמק הירדן.

בספטמבר 2022 יובאו מארצות הברית חמש פרות אדומות, והועברו לחוות גידול בבית שאן. הפרות מוצגות במרכז מבקרים בשילה הקדומה, והוקם "בית מדרש לענייני פרה אדומה" כדי לברר את ההלכות הנדרשות לצורך הקרבת פרה אדומה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:גזעי בקר
ג'מילה (ספר)

**ג'מילה** (ברוסית: **Джамиля**, בקירגיזית: **Жамила** בערבית גָ'מִילָה - פירושו יָפָה (جميلة)) הוא הרומן הגדול הראשון של הסופר הקירגיזי צ'ינגיס אייטמטוב, שראה אור במקור ברוסית בשנת 1958.

## תוכן הספר
הרומן מסופר מנקודת מבטו של צייר קירגיזי בדיוני בשם סאיט. סאיט מספר על התקופה בה היה נער בקולחוז. עקב מלחמת העולם השנייה המתרחשת באותו זמן הרחק מהכפר, שני אחיו מגויסים למלחמה בחזית, והלימודים הסדירים לא מתקיימים. הוא עצמו נאלץ להתגייס לעבודה בשדות יחד עם נשות הכפר. הוא עובד יחד עם גיסתו הצעירה – ג'מילה, שבעלה מגויס גם הוא ובהמשך נפצע ואושפז בבית חולים מרוחק. הנער מתאר את הטרדות הגברים שנותרו בכפר כלפי גיסתו היפה ואת רגשותיו כלפיה. באותו זמן מתעוררת אהבה בין ג'מילה לבחור צעיר ונכה מפצועי המלחמה - דניאר. גבר צעיר בעל אופי שקט ומהורהר.

בסופו של הסיפור חוזר בעלה של ג'מילה מן החזית. ג'מילה בוחרת באפשרות של בריחה מהכפר עם דניאר. במקביל המספר מחליט לעזוב את הכפר לטובת לימודי אמנות. בכך משלב הסיפור בין בחירתו האישית של המספר לבין בחירתה של גיבורת הסיפור וזאת בניגוד למקובל ולצפוי בחברה השמרנית בהם הם חיים.

הסיפור מסופר על רקע תרבות החקלאות הקולקטיבית שהייתה בתחילת השיא באותה תקופה, ועל רקע מנהגי החברה הקירגיזית השמרנית.

לואי אראגון שיבח את הרומן כ"סיפור האהבה היפה בעולם".

## תרגומים
הספר ראה אור בברית המועצות בשנת 1960. הוא תורגם אחר כך לצרפתית וגרמנית ואחר כך לכמאה וחמישים שפות נוספות.

תרגום לעברית נעשה בידי דינה מרקון ויצא לאור במסגרת ספריה לעם של הוצאת עם עובד והוצאת כרמל בשנת 2005.

## עיבוד לסרט

הספר עובד לסרט בברית המועצות בשנת 1969. סרט נוסף נעשה בבימוי הבמאית הגרמניה מוניקה טאובר בשנת 1994.

ממוזער|בול דואר של קירגיזסטן שהוקדש לרומן ג'מילה (2009)

## קישורים חיצוניים
* 
* 
** קישור לסרט באתר Youtube
* 

## הערות שוליים

קטגוריה:ספרות סובייטית
קטגוריה:ספרות מלחמת העולם השנייה
קטגוריה:ספרי ספריה לעם
קטגוריה:רומנים (סוגה ספרותית)
קטגוריה:קירגיזסטן: תרבות
קטגוריה:ספרים שעובדו לסרטים
קטגוריה:ספרי הוצאת כרמל
קטגוריה:ספרים רוסיים
ונסה מורגן

**ונסה מורגן מזיראי** (באנגלית: **Vanessa Morgan Mziray**; נולדה ב-23 במרץ 1992) היא שחקנית קנדית. מוכרת מתפקידה כביאטריקס קסטרו בסדרת הנוער "למצוא את קרטר" בערוץ MTV, ומתפקידה כטוני טופז בסדרה "ריברדייל" בערוץ The CW. 

## ביוגרפיה
מורגן נולדה באוטווה, אונטריו שבקנדה. אמה ממוצא סקוטי ואביה ממוצא טנזני. מורגן החלה לשיר בגיל שש. היא שרה באירועים קהילתיים והופיעה במופעי התרמה של ארגון Childhelp. היא התגלתה על ידי סוכן הוליוודי ב-1999 וזכתה במלגה באקדמיה למשחק בהוליווד, ובאותה שנה זכתה מורגן בתחרות מיס אמריקה ג'וניור וזכתה במקום הראשון בפסטיבל התמר הלאומי בקליפורניה. בשנת 2000 היא זכתה במקום הראשון בתחרות שירה אפרו-אמריקאית.

מורגן בוגרת לימודי תואר ראשון בפילוסופיה מאוניברסיטת קווינס בקינגסטון. 

## קריירה
את תפקידה הראשון קיבלה בסרט הטלוויזיה משנת 2000; "*A Diva's Christmas Carol*" של ערוץ VH1 בכיכובה של ונסה ויליאמס, שם גילמה מורגן את דמותה הצעירה שגילמה ויליאמס. 

מורגן ידועה בתור אמנדה פירס בסדרת הקומדיה "The Latest Buzz", וכשרה בסרט ובסדרת ערוץ דיסני "הבייביסיטר שלי היא ערפדית". בשנת 2011 שיחקה בסרט הקומדיה "חנון מהסרטים" בהפקה של ערוץ דיסני. כמו כן שיחקה בתפקיד אורח בסדרת הנוער הקנדית "דגראסי".

בשנת 2014 החלה לשחק בסדרת הדרמה לנוער "למצוא את קרטר" ברשת MTV, בדמותה של ביאטריקס "בירד" קסטרו, חברתה הטובה של קרטר (קתרין פרסקוט). שנה לאחר מכן שבה הסדרה לעונה השנייה וכך גם מורגן.

בשנת 2017 הצטרפה לעונה השנייה לצוות השחקנית הראשי של סדרת הפנטזיה "תולדות השנארה", בתור לאריה. בשנה זו החלה לגלם את דמותה של טוני טופז בסדרת הדרמה לנוער "ריברדייל", על תפקיד זה זכתה בפרסי בחירת הנוער 2019 בפרס ה"צמד הנבחר" יחד עם מדליין פטץ'.

## חיים אישיים
ב-3 ביולי 2019 מורגן התארסה לשחקן הבייסבול מייקל קופץ', המשחק בשיקגו וייט סוקס. השניים נישאו ב-4 בינואר 2020. ב-19 ביוני 2020 קופץ' הגיש בקשה לגירושין. ב-24 ביולי 2020 פרסמה מורגן ברשתות החברתיות כי היא בהריון, והיא ילדה בן זכר במהלך 2021. 

## פילמוגרפיה

### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה קנדיות
קטגוריה:שחקניות ילדות קנדיות
קטגוריה:מתחרי המירוץ למיליון
קטגוריה:זוכי פרס בחירת הנוער
קטגוריה:בוגרות אוניברסיטאות ומכללות בקנדה
קטגוריה:קנדיות שנולדו ב-1992
מזארש

**מזארש** (בהונגרית: **Mezőörs**) הוא כפר במחוז גיור-מושון-שופרון, שבצפון-מערב הונגריה.

## יהודי מזארש
במזארש חיו יהודים במהלך השנים.

## קישורים חיצוניים

## הערות שוליים

קטגוריה:הונגריה: כפרים
אלכס מרט

**אלכס מרט** (באיטלקית: **Alex Meret**; נולד ב-22 במרץ 1997) הוא כדורגלן איטלקי המשחק בעמדת השוער בנאפולי ובנבחרת איטליה.

## קריירה
כילד שיחק מרט במועדון הנוער של קבוצת החובבים דונטלו קאלצ'ו. לאחר מכן עבר לשחק באודינזה, ובתחילת עונת 2015/2016 החל להשתלב בקבוצת הבוגרים של המועדון. ב-2 בדצמבר 2015 ערך את הופעת הבכורה שלו בקבוצה הבוגרת במשחק הגביע האיטלקי נגד אטאלנטה.

ביולי 2016 הושאל מרט לספאל מהסרייה ב'. לאחר שחזר לאודינזה לתקופה קצרה, בה לא שיחק, הוא הושאל שוב לספאל בעונת 2017/2018.

ב-5 ביולי 2018 חתם בנאפולי עד לתום עונת 2022/2023. נאפולי שילמה עליו כ-35 מיליון אירו לאודינזה. ב-14 בפברואר 2019 ערך את הופעת הבכורה האירופית הראשונה שלו, בניצחון קבוצתו 3–1 על פ.צ. ציריך במסגרת הליגה האירופית.

## תארים

#### ספאל

* סרייה ב': 2016/2017

#### נאפולי

* סרייה א': 2022/2023, 2024/2025
* קופה איטליה: 2019/2020

#### נבחרת איטליה
* אליפות אירופה: יורו 2020

## קישורים חיצוניים

## הערות שוליים

קטגוריה:שוערי כדורגל איטלקים
קטגוריה:כדורגלנים איטלקים
קטגוריה:כדורגלני אודינזה
קטגוריה:כדורגלני ספאל
קטגוריה:כדורגלני נאפולי
קטגוריה:כדורגלני יורו 2020
קטגוריה:כדורגלני יורו 2024
קטגוריה:אודינה: כדורגלנים
קטגוריה:איטלקים שנולדו ב-1997
איוואן ורגיץ'

**איוואן ורגיץ**' (באיטלקית: **Ivan Vargić**; נולד ב-15 במרץ 1987) הוא כדורגלן קרואטי המשחק בעמדת השוער בקרק.

## קריירה
כילד שיחק ורגיץ' בקבוצת הנוער של אוסייק, ובשנת 2006 החל להשתלב בקבוצת הבוגרים של המועדון. לאחר שתי השאלות קצרות הוא חזר למועדון, אך שיחק רק 36 משחקי ליגה לאורך 7 עונות.

ב-5 בפברואר 2013 חתם על חוזה לארבע שנים וחצי ברייקה. במהלך עונת 2015/2016 שמר על רשת נקייה במשך 783 דקות, משך הזמן השני באורכו ללא ספיגה בתולדות ליגת העל הקרואטית.

ב-1 בפברואר 2016 חתם בלאציו תמורת 2.7 מיליון אירו, אך המשיך לשחק ברייקה עד לתום העונה.

ב-3 בספטמבר 2018 הושאל לאנורתוסיס פמגוסטה עד לתום העונה.

ב-6 בפברואר 2020 הושאל לקופר מהליגה הסלובנית השנייה עד לתום העונה.

## תארים
;רייקה
* הגביע הקרואטי: 2014
* הסופר קאפ הקרואטי: 2014

;לאציו
* הסופר קאפ האיטלקי: 2017

## קישורים חיצוניים

## הערות שוליים

 

קטגוריה:כדורגלנים קרואטים
קטגוריה:שוערי כדורגל קרואטים
קטגוריה:כדורגלני אודינזה
קטגוריה:כדורגלני ספאל
קטגוריה:כדורגלני נאפולי
קטגוריה:כדורגלני יורו 2016
קטגוריה:קרואטים שנולדו ב-1987
אינגריד פטרס

**אינגריד פטרס** (בגרמנית: **Ingrid Peters**; נולדה ב-19 באפריל 1954) היא זמרת גרמנייה.

## ביוגרפיה
פטרס נולדה ב-19 באפריל 1954 בחבל הסאר.

לאחר התיכון היא למדה במכללה לחינוך וגם השלימה תואר שני.

ב-1973 החלה את הקריירה המוזיקלית שלה כזמרת בלהקה.

ב-1976 הוציאה את אלבומה הראשון ונכללו בו מספר שירים שזכו להצלחה.

ב-1979 וב-1983 ניסתה לייצג את גרמניה באירוויזיון כשלקחה חלק בתחרות המקדימה.

ב-1986 ייצגה את מדינתה באירוויזיון בברגן עם השיר "Über die Brücke geh'n" וסיימה במקום השמיני עם 62 נקודות.

מ-1987 ועד 1994 הנחתה את התוכנית "Die sechs Siebeng’scheiten" של ARD במסגרתה נערך חידון לתלמידי בתי ספר.

היא הופיעה פעמים רבות בקונצרטים של חג המולד בכנסיות.

היא שימשה מספר שנים כמגישה ברדיו.

ב-2007 היא קיבלה פרס מטעם מושל מדינת חבל הסאר, בנימוק לקבלת הפרס נאמר עליה שהיא מהווה שגרירה של מדינה זו ומהווה סמל לאהדה.

בנוסף למוזיקה היא עוסקת גם בציור ובאמנות.

## קישורים חיצוניים

* 

## הערות שוליים

קטגוריה:זמרות גרמניות
קטגוריה:נציגי גרמניה באירוויזיון
קטגוריה:משתתפי אירוויזיון 1986
קטגוריה:גרמניות שנולדו ב-1954
קטגוריה:גרמנים שנולדו ב-1954
צלחתן סנפירי

[ממוזער|צלחתן שוחה ב[ניו סאות' ויילס.]]
**צַלַּחְתָּן סְנַפִּירִי** (שם מדעי: *Platax teira*) הוא מין של דג גרם ימי ממשפחת הצלחתניים, החי במימי האזור האינדו-פסיפי. לעיתים הוא מגודל באקווריומים שונים.
## מאפיינים
הדג בעל סנפיר גבי גבוה ומעוגל, והוא מגיע לאורך של 60 סנטימטרים וגופו שטוח כצלחת. צבע הדג אפור בהיר או כסוף ומעט לבן עם שני פסים עבים מצידי הראש ומרכז הגוף. סנפירי החזה קטנים יחסית וצהובים והזנב דק וקצר. הסנפיר הגבי וסנפיר השת הפכו לארוכים מאוד, והם בולטים יותר משאר הגוף. הראש קצר עם שפתיים רחבות ועיניים שחורות בעלות טבעות צהובות סביבם.

זהו דג שוכן שוניות אלמוגים או כרי אצות ואף בחולות מלאכותיים, טרופיים בתחום שבין ים סוף וחופי הודו ודרום-מזרח אסיה עד לאוסטרליה ואף היגר לים התיכון. הדג יכול להימצא גם במים עמוקים יותר, אך לרוב חי סביב החופים.

הדג משתמש בשפתיו הגדולות כדי לחטוף זואופלנקטון או סרטנונים וגם אצות הצפים במים. זהו דג חברותי שלעיתים יימצא בחבורות הניזונות באותו מקום.

## קישורים חיצוניים

## הערות שוליים

קטגוריה:טקסונים שתוארו בידי פטר פורסקל
קטגוריה:צלחתניים
קטגוריה:דגי האוקיינוס השקט
קטגוריה:בעלי חיים שתוארו ב-1775
פטרה מורזה

**פטרה מורזה** (בגרמנית: **Petra Morzé**; נולדה ב-10 באוקטובר 1964) היא שחקנית אוסטרית.

## ביוגרפיה
מורזה נולדה בקלגנפורט כפטרה קוגלניק.

היא למדה משחק באוניברסיטת גראץ למוזיקה ואומנויות הבמה (Universität für Musik und darstellende Kunst Graz), לאחר מכן הופיעה במספר תיאטראות באוסטריה.

היא שיחקה בסרט "הרימו עוגן" מסדרת סרטי אסקימו לימון בתפקיד דנה, הבחורה בה בנצי מתאהב.

ב-2004 גילמה אחות המעורבת בתאונת דרכים בסרט "Antares" שהיווה את הנציג האוסטרי לפרס אוסקר לסרט הזר הטוב ביותר.

ב-2007 שיחקה בסרט של הבמאי אולריך זיידל "Import/Export" שהיה מועמד לפרס דקל הזהב.

ב-2008 שיחקה בסרט הגרמני "Nordwand" העוסק באירוע אמיתי של ניסיונם של שני מטפסי מטפסים להגיע לפסגת הר האייגר.

ב-2009 גילמה את אמה של הרוזנת אנה פלוכל (Anna Plöchl) בסרט אודות בית לורן של רשת הטלוויזיה הגרמנית "ZDF"

ב-2010 הופיעה בסרט הטלוויזיה "Die Spätzünder" של ORF.

בנוסף היא שיחקה במגוון סדרות טלוויזיה.

יש לה בן ובת ממערכת יחסים עם השחקן סטפן מטוש.

## קישורים חיצוניים

* פילמוגרפיה של פטרה מורזה

קטגוריה:שחקניות קולנוע וטלוויזיה אוסטריות
קטגוריה:שחקני קולנוע וטלוויזיה אוסטרים
קטגוריה:אוסטריות שנולדו ב-1964
המטבח המונגולי

[350px|ממוזער|שמאל|משמאל: בוז, מימין: [חושור]]
[300px|ממוזער|שמאל|[איראג]]
**המטבח המונגולי** מושפע מהאקלים היבש והקר של המדינה ומזמינות המוצרים שבו. הוא מתאפיין בהסתמכות על בשר, שומן בעלי חיים ומוצרי חלב ובשימוש מצומצם בירקות ובעשבי תבלין. בשל הקרבה הגאוגרפית לרוסיה ולסין יש בו גם השפעות של מטבחי שתי ארצות אלו.

הנוודים במונגוליה מכלכלים את עצמם בבשר, שומן וחלב שמקורם בחיות המשק שלהם – בקר, סוסים, גמלים, כבשים ועיזים, וכן מבשר ציד. התפריט המונגולי מכיל כמות גדולה של שומן בעלי חיים, הדרוש למתן אנרגיה בתנאי מזג האוויר הקשה השורר במדינה, שבה יורדת הטמפרטורה עד לכארבעים מעלות צלזיוס מתחת לאפס.

הנוודים החיים מחוץ לערים מספקים את צורכיהם בעצמם במידה רבה. תיירים ימצאו לצידי הדרכים בתי נוודים (נקראים גר) המשמשים כמסעדות פשוטות. בעליהם מבשלים את המזון על גבי תנורי מתכת פשוטים, המוסקים בעצים או בצואת בעלי חיים מיובשת.

בשר עובר בישול, משומר בייבוש לעונת החורף (מנה הנקראת בורץ (Borts)) או משמש כמרכיב בהכנת מנות מרק וכיסונים ממולאים.

המנה הנפוצה ביותר באזורי הכפר היא תבשיל מבשר כבש שבדרך כלל אין בו מרכיבים נוספים. בערים שכיח מאוד למצוא בתי אוכל המגישים כיסונים ממולאים – בוז (Buuz) , חושור (Khuushuur) ובאנש (Bansh). הכיסונים ממולאים בבשר ומבושלים באידוי, או שהם מבושלים במים או מטוגנים בטיגון עמוק בשומן כבש. מנות אחרות הן נזיד או מרק המשלבים בשר עם אורז או עם אטריות.

שיטת בישול בלתי שכיחה השמורה לאירועים חגיגיים, היא בישול בשר באמצעות אבנים לוהטות, שחוממו על גבי אש. האבנים ונתחי הבשר מונחים בתוך כלי סגור ובו מים, או שהאבנים מונחות בתוך חלל בטנן של עז או מרמיטה שהוכנו לבישול.

בשר סוס נאכל במונגוליה וניתן להשיגו ברוב חנויות המכולת.

חלב בעלי החיים משמש להכנת מנות שונות. החלב מחומם כדי להפריד ממנו את השומן, והנוזל הנותר מעובד לסוגים שונים של גבינות, יוגורט, קפיר וליקר חלבי. המשקה הנפוץ ביותר מחלב הוא איראג, המופק מחלב סוסה או חלב נאקה שהותסס.

דגן מקובל הוא שעורה, שעוברת טיגון או הלתתה. הקמח המתקבל ממנה נצרך כדייסה ביחד עם חלב וסוכר או עם תה. מקובל לשתות תה מעורב בחלב ובמלח, אשר ניתן להופכו למרק על ידי תוספת של אורז, בשר וכיסונים.

קינוח מונגולי נפוץ הוא בורצוג (Boortsog), שהוא מעין סופגניה המכילה קמח, חלב, ביצים ושומן ומטוגנת טיגון עמוק בשומן.

בזכות ההשפעה הרוסית הפכה הוודקה למשקה פופולרי, שלו מספר מותגים מקומיים. מותג בולט הוא צ'ינגיס וודקה, הקרויה על שמו של ג'ינגיס חאן.

## קישורים חיצוניים

מונגוליה
קטגוריה:מונגוליה: תרבות
פול דולי

**פול דולי** (באנגלית: **Paul Dooley**; נולד ב-22 בפברואר 1928) הוא שחקן, תסריטאי, סטנדאפיסט, מדבב וקומיקאי אמריקאי.

## ביוגרפיה
דולי נולד בשם פול בראון בעיר פרקרסבורג  שבמערב ורג'יניה לרות איירין, עקרת בית, ופיטר ג'יימס, פועל במפעל.

בצעירותו דולי היה קריקטוריסט ואייר קריקטורות עבור עיתון מקומי בעירו. היא שירת בצי ארצות הברית.

## קריירה
לאחר סיום לימודיו באוניברסיטת מערב ורג'יניה עבר לעיר ניו יורק. על מנת להתקיים עבד כליצן בימי הולדת תוך שימוש ביכולות הקוסמות, ג'אגלינג ואיור קריקטורות. בתחילת שנות ה-50 החל לשחק בתיאטרון. דולי שימש כשחקן גיבוי לארט קרני שגילם במחזה "הזוג המוזר את של פליקס אונגר, והחליף אותו בתפקיד לאחר עזיבתו. הוא שימש במשך מספר שנים כסטנדאפיסט במועדוני סטנדאפ.  

דולי עסק גם בכתיבה. הוא יצר את הסדרה החינוכית לילדים The Electric Company עבור רשת הטלוויזיה הציבורית PBS. הוא ייסד חברה בשם All Over Creatio עם אנדרו דאנקן ולין ליפטון שיצרה פרסומות לרדיו ולטלוויזיה. 

### קולנוע
דולי השתתף בסרטים בהם "בת 16 הייתי", "פופאי", "Raggedy Ann & Andy: A Musical Adventure" ו"תרגילים בהתבגרות". הוא דיבב בסדרת הסרטים "מכוניות". כמו כן שיחק בסרטים שבוימו על ידי רוברט אלטמן. דולי כתב עם אלטמן תסריטים לסרטים. דולי שיחק גם בסרטיו של הבמאי כריסטופר גסט מחכים לגופמן, "משב רוח מוזיקלי ובסרט "והזוכה הוא". בשנת 2002 שיחק בסרט המתח של כריסטופר נולאן "אינסומניה".

### טלוויזיה
שיחק בסדרה Coming of Age  ששודרה בשנים 1988 עד 1989 ברשת CBS. כן שיחק בתפקידי משנה בסדרות ER, "גרייס על הכוונת", אלה הם חיי, "מסע בין כוכבים: חלל עמוק 9 ו"תרגיע". שיחק בתפקיד ראשי בסדרה Coming of Age ששודרה בשנים 1988 עד 1989. בשנת 2000 היה מועמד לפרס אמי על תפקיד משנה שגילם בסדרה "הפרקליטים". ב-1988 שיחק במיני סדרה "הרצח של מרי פייגן" בה השתתפו גם ג'ק למון וקווין ספייסי.

בשנת 2010 שיחק דולי בסדרה Huge שנוצרה ונכתבה על ידי אשתו ובתו. 

בשנת 2019 התארח בסדרת הטלוויזיה של נטפליקס "חג שמח וכל זה" בתפקיד של ג'ק, אביו של דון (דניס קווייד).

## חיים אישיים
דולי נשוי לתסריטאית ויני הולצמן. הזוג הכיר בעת שלמד בכיתת משחק. בתם היא התסריטאית ומפיקת הטלוויזיה סוואנה דולי. הזוג גר בשכונת Toluca Lake בלוס אנג'לס. מנישואיו הראשונים יש לפול דולי שלושה ילדים.

## קישורים חיצוניים
* 

## הערות שוליים

קטגוריה:אמריקאים ילידי וירג'יניה המערבית
קטגוריה:שחקני קולנוע וטלוויזיה אמריקאים
קטגוריה:תסריטאים אמריקאים
קטגוריה:סטנדאפיסטים אמריקאים
קטגוריה:קומיקאים אמריקאים
קטגוריה:מדבבים אמריקאים
קטגוריה:אמריקאים שנולדו ב-1928
חץ הדורות

ממוזער|496x496 פיקסלים|מפת אבני "חץ הדורות" ברחבי הארץ**חץ הדורות** הוא פרויקט מורשת של חטיבת קשרי החוץ (קש"ח) של צה"ל, שמטרתו לשקף את תרומת קשרי החוץ הצבאיים לקידום אינטרסים לאומיים ויעדי צה"ל. הוא כולל הנצחת אירועי קשרי חוץ היסטוריים, המדגימים שותפות אזורית-בין-לאומית, מתקופת טרום המדינה ועד ימינו. במסגרת הפרויקט הוצבו "חיצים" (נקודות ציון על גבי אבנים) ברחבי הארץ, להטמעת תרומת קשרי החוץ הצבאיים, חיבורם לאדמת הארץ והנגשתם לציבור. הפרויקט החל בשנת 2019 בהובלת ראש חטיבת הקש"ח, תא"ל ארז דוד מייזל, ובמהלכו נערכו טקסים בהשתתפות אורחים בכירים מהארץ ומחו"ל לרגל הנחת החיצים. במקביל לחשיפת החיצים, בוצעו באופן פנים-חטיבתי מאמצי מחקר, תיעוד והנצחה של היסטוריית החטיבה – בין היתר, באמצעות קביעת מסלול מורשת במחנה אביב (בסיס האם של היחידה), ציון דמויות היסטוריות מרכזיות בעשיית הקש"ח, ופרסום ספר מורשת חטיבתי.

## רוח הפרויקט ודגשיו

ברכיביו השונים של הפרויקט, דגש מיוחד מושם על הזיקה בין האירועים ההיסטוריים למיקומם הגאוגרפי, **לאדמה** – יהא זה הגשר, הבסיס, הוילה או הנמל. מנגד, מודגש מקומו של **האדם** – הדמויות ההיסטוריות המפיחות בסיפור חיים. חיבור זה, בין האדם לאדמה, מהווה מוטיב מרכזי בפרויקט "חץ הדורות".

אחת ממטרות הפרויקט היא להגדיל ולבסס את המרחב המשותף עם השותפים והעמיתים של קש"ח צה"ל – הן מבית והן עם גופים בין-לאומיים-אזוריים. זאת על מנת לשפר ולהדק את שיתופי הפעולה, הפנימיים והחיצוניים – העבר כפלטפורמה ו"קרש קפיצה" לעתיד. מבית, מדגיש הפרויקט את השותפות עם "קהילת החוץ" של מדינת ישראל – קהילת גופי החוץ, הצבאיים והממשלתיים, הפועלים בשיתוף וסנכרון מלא לקידום יעדיהם (**MIDDLE** – **M**ilitary, **I**nformation/**I**ntelligence, **D**efense, **D**iplomacy, **L**egal, **E**nergy). זאת מתוך ידיעה שרק אחדות פנימית תאפשר עמידה במשימה. כלפי חוץ, מדגיש הפרויקט את העבר המשותף עם מדינות וגורמים שונים – עם שותפים ואף עם יריבים, אזוריים ובין-לאומיים.

"חץ הדורות" מהווה מימוש של הסיסמה החטיבתית – **!Aim2Engage** – שאיפה מתמדת ליוזמה, יצירת מגע (engage) אנושי (ובמרומז גם צבאי, על בסיס rules of engagement), הדגשת החיוניות של השותפות (יותר מ-2), והמכוונות לאור מטרה ומתוך הקשר. כל אלה כ"אני מאמין" וכבסיס לעשיית קש"ח צה"ל – מאפשר מבצעי ואמצעי לאומי מסייע בהגדלת הגמישות והעומק האסטרטגי.

דואר ישראל הוציא גיליון מזכרת לכבודו של הפרויקט.

## רשימת החיצים
אבני "חץ הדורות" מנציחות אירועים נקודתיים בהם פעל צה"ל עם צבאות או כוחות זרים.קישור=קובץ:אבני_%22חץ_הדורות%22.jpg|ממוזער|470x470 פיקסלים|קולאז' החיצים
[ממוזער|280x280 פיקסלים|חשיפת "חץ הדורות" הראשון בבסיס רמת דוד, עם רמטכ"ל בריטניה הגנרל [ניק קרטר (גנרל)|ניק קרטר, ורח"ט קש"ח תא"ל ארז דוד מייזל]]

## קישורים חיצוניים

* פייסבוק החטיבה לקשרי חוץ – בו תועד הפרויקט
* "חץ הדורות" – באפליקציית המטיילים עמוד ענן
* כתבה על עשיית חטיבת הקש"ח בזירה הצפונית, לרגל שחרורו של רח"ט קש"ח ארז דוד מייזל (נובמבר 2019)

## הערות שוליים

קטגוריה:צה"ל: היסטוריה
שרה-ג'יין רדמונד

**שרה-ג'יין רדמונד** (באנגלית: **Sarah-Jane Redmond**) היא שחקנית קנדית. היא נולדה בקפריסין שם הוצב אביה בחיל האוויר המלכותי וגדלה באזור האגמים באנגליה ולאחר מכן בקנדה, לשם היגרה עם משפחתה בגיל עשר. מתאמנת באגרוף ואמנויות לחימה.

אם לבן שנולד בשנת 2007.

## פילמוגרפיה

## קישורים חיצוניים
* 

קטגוריה:שחקניות קולנוע וטלוויזיה קנדיות
קטגוריה:שחקניות תיאטרון קנדיות
קטגוריה:רקדניות קנדיות
קטגוריה:קנדיות שנולדו ב-1962
קטגוריה:קנדים שנולדו ב-1962
עכסן אדום

ממוזער|עכסן אדום
**עכסן אדום** (שם מדעי: *Crotalus ruber*) הוא מין של עכסן החי במערב ארצות הברית בדרום-מערב קליפורניה וכן בחצי האי באחה קליפורניה, מקסיקו באזורי תת-מדבר. הוא קיים גם במספר איים באוקיינוס השקט, מערבית לבאחה קליפורניה.
## מאפיינים
לעכסן האדום קשקשים אפורים-חומים ומעט אדמדמים, וזנב בעל קצה שחור-לבן. הוא מגיע לאורך של מטר עד מטר וחצי בממוצע ואף לאורך 162 סנטימטרים, והוא בעל ראש שטוח עם עיניים כהות ולידם גומות היכולות לחוש בחום גוף קבוע של טרפו. נקבות העכסן משריצות 3 עד 20 צאצאים באזור אוגוסט.

הוא מצוי באזורי מדבר, ערבות יבשות, מדרונות של גבעות עד לגובה 1,500 מטרים ובקרבת החופים, ובכמה איים קטנים. נחשי המדבר קטנים יחסית לשוכני החופים.

הנחש משתמש בארס חזק כדי להרוג טרף הכולל עופות, עכברים, ארנביים קטנים וסנאיי קרקע אך יגוון בלטאות ובנחשים אחרים. הארס יכול לשמש להגנה מאויבים, אם כי הנחש לא תוקפני וארסו חלש יחסית לשאר העכסנים, אך עדיין מסוכן מאוד. מדד ה-LD50 שלו הוא 4.0 עד 3.7 מ"ג/ק"ג.

## תת-מינים
* *Crotalus ruber elegans*
**Crotalus ruber exsul*
* *Crotalus ruber lucasensis*
**Crotalus ruber monserratensis*
* *Crotalus ruber ruber*

## קישורים חיצוניים

## הערות שוליים

קטגוריה:בעלי חיים שתוארו ב-1892
קטגוריה:טקסונים שתוארו בידי אדוארד דרינקר קופ
קטגוריה:צפעוני גומה
קטגוריה:מקסיקו: זוחלים
קטגוריה:בעלי חיים במדבר קולורדו
ארי כהן

**ארי כהן** (באנגלית: **Ari Cohen**) הוא שחקן טלוויזיה, תיאטרון וקולנוע יהודי-קנדי.

## פילמוגרפיה

### קולנוע

### טלוויזיה

## קישורים חיצוניים

קטגוריה:שחקני תיאטרון קנדים
קטגוריה:שחקני קולנוע וטלוויזיה קנדים